钦定古今图书集成/明伦汇编/氏族典/第537卷 > 石普
## 钦定古今图书集成/明伦汇编/氏族典/第537卷 > 石普

按《元史石普传》：“普字元周，徐州人。至正五年进士，授
国史院编修官，改经正监经历。丞相脱脱讨徐州，以
普从行。徐平，录功迁兵部主事，寻升枢密院都事。从
枢密院官守淮安。时张士诚据高邮，普诣丞相面陈
破贼之策。丞相命权山东义兵万户以行，夜趋宝应，
贼大惊溃，乘胜拔十馀砦，斩贼数百。将扺高邮城，遇”
贼，与战，贼不能支，遁入城。普先士卒蹑之，援军不进，
被创堕马，复步战数合，左胁为贼枪所中，犹手握其
枪斫贼。贼众攒枪以刺普，普与从者力战，俱死之。